OIKEUSMINISTERI
0 5. 11. 2004 

Terveysosasto	29.10.2004	174/04/2004

SOSIAALI- JA TERVEYSMINISTERIÖ
.)	11,
a '7 al( ap.-o
Oikeusministeriö
LAUSUNTO VESILAKITOIMIKUNNAN MIETINNÖSTÅ
Sosiaali- ja terveysministeriö esittää lausuntonaan oikeusministeriön asettaman vesilakitoimikunnan mietinnöstä seuraavaa:

YLEISTÄ

Nykyinen vesilaki on monilta osin vanhentunut, eivätkä lukuisat osittaisuudistukset ole pystyneet saamaan sitä ajantasaiseksi. Lisäksi se on lakiteknisesti hyvin vaikeaselkoinen. Toimikunta on päätynyt ehdottamaan kokonaan uudelleen kirjoitettua vesilakia. Sosiaali-ja terveysministeriö kannattaa toimikunnan tekemää ratkaisua.

Ehdotettu lakiteksti on huomattavasti helpommin ymmärrettävä kuin nykyisen lain teksti. Ymmärrettävyyttä helpottaa lisäksi laaja perusteluosa, jossa on selkeästi esitetty yhtymä-kohdat ja eroavuudet nykyiseen lakiin nähden ja muutosten lähtökohdat.
LAKIEHDOTUS

2 luku Yleiset velvollisuudet, oikeudet ja rajoitukset 14 § Ilmoittamisvelvollisuus

Ehdotuksessa on säädetty velvollisuudesta ilmoittaa alueelliselle ympäristökeskukselle pinta- ja pohjaveden ottamisesta, kun otettava määrä on yli 100 m3/vrk. Terveydensuojelulain 18 §:n mukaan talousvettä toimittavan laitoksen vedenottopaikasta, veden laadusta ja käsittelytavasta on tehtävä ilmoitus kunnan terveydensuojeluviranomaiselle. Tämän on varattava asianomaiselle alueelliselle ympäristökeskukselle tilaisuus lausunnon antamiseen ilmoituksen johdosta. Sosiaali- ja terveysministeriön asetus talousveden laatuvaatimuksista ja valvontatutkimuksista (461/2000) koskee kaikkea terveydensuojelulain 16 §:ssä tarkoitettua vettä, jota toimitetaan talousvetenä käytettäväksi vähintään 10 m3 päivässä taikka vähintään 50 henkilön tarpeisiin Asetuksen 8 §:n mukaan tällaisen laitoksen valvontatutkimusohjelma on toimitettava tiedoksi asianomaiselle ympäristökeskukselle. Sosiaali- ja terveysministeriö esittää harkittavaksi, voitaisiinko vesilain mukainen ilmoitusraja yhdenmukaistaa terveydensuojelulain nojalla annetun valvontarajan kanssa. Alu‑
Postiosoite: PL 33, 00023 VAITIONEUVOSTO	Puhelin (09) 16001	slihköposti:	
Käyntiosoitc Meritullinkatu 8, 00170 Helsinki	'I'elekopio (09) 160 74126	kirjaamo.stm6d'stm.vn.fi	

eellinen ympäristökeskushan joutuu käsittelemään talousveden ottoon liittyviä asioita silloinkin kun ottomäärä on pienempi kuin 100 m3/vrk.
3 luku Luvanvaraiset vesitaloushankkeet
5 § Luvan myöntämisen este
Sosiaali- ja terveysministeriö pitää hyvin tärkeänä, että yleisen terveydentilan tai turvallisuuden vaarantaminen on katsottu sellaiseksi esteeksi, josta poikkeusta ei voi myöntää. Lakiehdotuksen perusteluissa todetaan, että nykyisen lain 2 luvun 5 §:ää, joka on samansisältöinen kuin ehdotettu pykälä, ei ole juurikaan sovellettu. Mitä tulee terveydentilan vaarantamiseen, pykälää ei ole käytetty, koska terveydentilan vaarantamismandollisuutta ei vanhoissa lupakäsittelyissä ole arvioitu. Esimerkkeinä voidaan mainita kalaelohopeaongelman syntyminen taikka erilaisten päästöjen johtaminen Kymijokeen silloin, kun se vielä toimi Kotkan kaupungin raakavesilähteenä.

6 § Luvan myöntämisen yleiset edellytykset

Sosiaali- ja terveysministeriö korostaa, että kun hankkeesta aiheutuvia hyötyjä ja menetyksiä arvioidaan, sosiaalisten ja terveydellisten näkökohtien arvioinnin tulisi olla tarkastelussa mukana yhtä vahvana kuin ympäristönäkökohtien arvioinnin.
4 luku Vedenotto
Luvussa on säädetty yksityiskohtaisesti vedenottoon sekä maa- ja vesialueiden omistukseen liittyvistä oikeuksista ja velvollisuuksista. Tämä on tarpeen, koska esimerkiksi oikeudesta ottaa pohjavettä on esiintynyt lukuisia riitatapauksia. Yksityiskohtainen sääntely todennäköisesti ehkäisee tällaisten tapausten syntymistä.

11 § Vedenottamon suoja-alueen perustaminen

Suoja-aluesäännöksiin on tehty olennainen parannus nykyiseen vesilakiin verrattuna. Kun aikaisemmin suoja-alueet perustettiin vedenottoluvan hakijan tai jälkikäteen vedenottamon omistajan hakemuksesta, niin ehdotuksen mukaan yleisen edun kannalta tarpeelliset suoja-aluemääräykset voidaan asettaa luvanhakijan tai omistajan aloitteesta riippumatta. Ympäristövirasto voi muun muassa valvontaviranomaisen esityksestä tai hakemuksesta määrätä pohjaveden ottamon ympärillä olevan alueen suoja-alueeksi. Sosiaali- ja terveysministeriö tulkitsee tämän siten, että kunnan terveydensuojeluviranomainen talousveden laadun valvonnasta vastaavana viranomaisena voisi tehdä aloitteen suoja-alueen määräämiseksi. Tämä tulee kirjoittaa perusteluihin.

Koska suoja-aluemääräyksistä voi seurata korvausvelvoitteita vedenottamon omistajalle, on tarpeen sisällyttää pykälään rajoitus suoja-alueen laajuudesta.

PERUSTELUT

sivu 12: Terveydensuojelulakia käsittelevässä kohdassa on viitattu vanhaan juomavesidirektiiviin 80/778/ETY ja sosiaali- ja terveysministeriön päätökseen. Nykyisin voimassa

oleva juomavesidirektiivi on 98/83/EY, ja se on pantu täytäntöön terveydensuojelulain muutoksella 441/2000 ja sosiaali- ja terveysministeriön asetuksella 461/2000.

sivu 14: Esiintyy myös viittaus vanhaan juomavesidirektiiviin.

sivu 32 : . . .koskisi myös viranomaisten puhevaltaa, josta säädettäisiin 11 luvun 8 §:ssä...", po. 9 §:ssä.

Sosiaali- ja terveysministeriö toivoo, että toimikunnan tekemä mittava työ johtaisi uuden, nykyistä paremman vesilain saamiseen mandollisimman pian.
Kansliapäällikkö	Markku Lehto
144--.‑
Yli-insinööri	Leena Hiisvirta